Daaglikse mites oor borskanker #10 | SARIE
Daaglikse mites oor borskanker #10	deur Lydia van der Merwe
Borskanker is meestal oorerflik
Net sowat 5 tot 10% van borskankergevalle is weens 'n genetiese afwyking (mutasie) wat jy by 'n ouer geërf het. As jy sekere mutasies van die BRCA-gene het, is jou leeftyd-risiko vir borskanker meer as 80%. Dit gesê: Sowat 20 tot 30% van vroue met borskanker het 'n familielid daarmee. Dit beteken egter nie die BRCA-geenafwyking is noodwendig 'n familietrek nie. Borskanker is so algemeen, dis glad nie ongewoon dat meer as een vrou in 'n groot familie – sonder die gene – dit het nie.
Het jy 'n nabye familielid (ma, suster, dogter) met borskanker op 'n jong ouderdom (onder 50 jaar), verdubbel jou kans om dit self te kry. Twee nabye familielede, dan verdriedubbel dit.